Fortuna Hjørrings målmand Maria Christensen er ny i truppen, når kvindelandsholdet mødes forud for to vigtige VM-kvalifikationskampe. Den første spilles i Vejle, hvor Danmark møder Island den 15. juni. Derefter rejser holdet til Israel, hvor den anden kamp spilles den 19. juni. De øvrige seks Fortuna Hjørring-spillere på landsholdet er Janni Arnth, Sofie Junge, Karoline Smidt, Line S. Jensen, Luna Gewitz og Nadia Nadim. Fortuna Hjørring er lige nu nummer et i 3F-ligaen og kan, hvis alt flasker sig i de næste to kampe, allerede sikre sig mesterskabet i den næstsidste runde på udebane mod Skovbakken på søndag.

Referat:
Hele syv spillere fra 3f-ligaens førerhold er udtaget til de kommende VM-kvalifikationskampe mod Island og Israel.